Íþrótta - og tómstundanefnd lagði það til í ár að sveitarfélagið stæði árlega fyrir kjöri og útnefningu íþróttafólks Fljótsdalshéraðs . Tilgangurinn er að vekja athygli á því góða íþrótta - og heilsueflingarstarfi sem unnið er á Fljótsdalshéraði . Hlutgengi í kjöri til íþróttafólks Fljótsdalshéraðs hefur allt það íþróttafólk , 14 ára og eldra , sem er í íþróttafélögum á Fljótsdalshéraði . Óskað var eftir tilnefningum frá félögum og deildum og fékk nefndin fjölmargar og frábærar slíkar og greinilegt að sveitarfélagið okkar státar af glæsilegu íþróttafólki og framtíðin er gríðarlega björt . Íþrótta - og tómstundanefnd valdi svo úr þeim tilnefningum sem bárust og hefur nú tilnefnt þrjár íþróttakonur og þrjá íþróttamenn sem kosið skal á milli í rafrænni íbúakosningu sem gildir til helminga á móti vali íþrótta - og tómstundanefndar . Verður kosningin opin frá 23. desember til og með 10. janúar . Tilnefnd eru eftirfarandi , og er hægt að lesa um árangur þess og ástæður fyrir tilnefningu á kosningasíðunni sjálfri .